Downloaded from YTS.MX
Official YIFY movies site: YTS.MX
Prije 2200 godina prvi car, Qin Shi Huangdi,
prvi put u povijesti osvojio je svih šest kineskih kraljevstava
da bi stvorio Kinu.
Kako bi zaštitio svoje carstvo, podignuo je prvi Kineski zid
i naredio da se najspektakularnija grobnica kakvu je svijet ikada vidio
sagradi za njegov zagrobni život.
No nakon njegove smrti, dinastija Qin urušit će se u kaosu i građanskom ratu,
a mjesto njegove epske grobnice nestalo je iz povijesti.
Sjećam se da je bilo vruće doba godine.
POKRAJINA SHAANXI, KINA
Poljoprivrednici su našli nešto nepoznato dok su kopali bunar.
Zamolili su me da odem u Xi'an i da to pogledam.
Kako napreduje? Nemoj ništa izostaviti.
Kad sam to prvi put vidio, bio sam tako uzbuđen.
A tek smo zagrebli po površini.
To je golema glinena vojska, koja se polako otkopava
iz grobnice, gdje leži već više od 2000 godina.
Grobnica se prostire na 49 četvornih kilometara,
a u njoj su tisuće komada ovih ratnika od terakote.
Otprilike 8000 figura, od kojih je svaka drukčija,
otkriveno je na mjestu ukopa prvog cara te zemlje.
Nazvali su to osmim svjetskim čudom.
TAJNE RATNIKA OD TERAKOTE
Sjećam se kad sam prvi put kao dijete otišao na mjesto iskapanja
i našao se licem u lice s 8000 ratnika.
POVJESNIČAR DINASTIJE QIN
Svi s različitim crtama lica.
Već samo to izaziva strahopoštovanje.
Osam tisuća ratnika pokopanih uz čovjeka koji je stvorio Kinu.
To je zasigurno najvažnije arheološko otkriće svih vremena.
Ali nevjerojatno je to
da tih 8000 ratnika čuva nešto mnogo važnije.
Mauzolej prvoga cara.
To je privatni grobni kompleks.
Šezdeset četvornih kilometara.
To je ekvivalent Manhattana.
Zapanjuje kad pomislite da je sve ovo izgrađeno za jednog čovjeka.
Nakon što je prvi car Qina umro,
pokopan je u grobnici ispod golemog humka usred te lokacije.
Od nenadanog otkrića ratnika prije 50 godina,
arheolozi su iskopali nebrojena otkrića.
No silna veličina tog lokaliteta znači
da nisu ni blizu tomu da otkriju sve.
Carev mauzolej bio je replika glavnoga grada Qina...
s dva golema zida uokolo humka
i građevinama koje su prekrivale desetke milijuna četvornih metara.
Toliko je toga zakopano pod zemljom.
Sve što nalazimo tako je nevjerojatno
i tako živopisno.
Ovo je jedinstveno otkriće.
Imamo sluge od terakote da mu služe.
Imamo akrobate od terakote da ga zabavljaju.
Kočije od terakote, konje.
Sve to zajedno tvori svijet od terakote
izgrađen za cara da njime vječno vlada.
Ali kako je dinastija sposobna da stvori nešto tako izvanredno
mogla tako brzo propasti?
Za arheologe,
prvi je trag stanje u kojem su blaga pronađena.
VIŠA ARHEOLOGINJA
Čini mi se da ljudi misle
da su svi ti ratnici od terakote stajali ondje kad smo ih iskopali.
Ali to nije bilo tako.
Svi ti ratnici od terakote bili su razbijeni u komadiće.
Nitko nije preživio.
Janice je dio nove vojske arheologa,
forenzičara
i restauratora
na mjestu koje je postalo jedno od najvećih arheoloških nalazišta u svijetu.
Ujedinjeni su u pokušaju da otkriju što se točno dogodilo ratnicima.
Ruka je izložena.
Glava bi trebala biti ovdje.
Oprezno na ovome dijelu.
Površina ima puno nabora.
VODITELJ ISKAPANJA
Mogli bismo sačuvati malo boje.
To je zbilja fascinantan dio
jer se vidi da doista imaju različite osobnosti.
Ovaj je dobar.
Sa svakim licem upoznate novu osobu iz dinastije Qin.
Smiješi se.
U odjelu za restauraciju
ova se careva vojska sastavlja
jedan po jedan ratnik u naravnoj veličini.
Sedam, osam, devet, deset, jedanaest.
VODITELJ RESTAURACIJE
Imamo 36 velikih komada.
A ako uračunamo komadiće oklopa i čavle za njega,
to je gotovo 400 komada za jednog ratnika.
Puno je to dijelova.
Često mislim da sam liječnik za relikte.
Uz njih sam i liječim ih dok se ne vrate u život.
Općenito govoreći, ovaj je ratnik relativno potpun.
Nedostaje mu samo postolje.
Kad ga iskopamo, možemo ga početi restaurirati.
Krajnji je cilj da ga uspravimo
i vratimo njegovoj vojsci.
Može potrajati i tri godine da se jedan kip ponovno sastavi.
Znamo da su ratnici bili netaknuti kad su ih pokopali.
Ali negdje između tada i sada, razbijeni su svi do jednoga.
To je jedan od najvećih misterija koji vodi do uzroka pada dinastije Qin.
Što li se dogodilo?
U jamama gdje su ratnici pokopani,
arheolozi to pokušavaju otkriti
forenzičkim pregledom svakog dokaza.
Postoji mnogo teorija.
Pljačkaši grobnica, vandalizam, prirodno urušavanje.
Ali nitko nije siguran.
No zasigurno znamo da se dogodilo nešto veliko.
Kad se udubiš u posao, katkad sve zaboraviš.
Naše oči traže,
pokušavaju razabrati razlike od onih koje smo već vidjeli.
Zemlja izgleda mokro. Obojena je.
To je spaljena zemlja.
- Spaljena? - Da.
I drveni ugljen.
Spaljen je.
Samo kad je vatra bila jaka i gorjela jako dugo,
tlo bi pocrvenjelo.
Polomljeni dijelovi posljedica su urušavanja.
Ali ovo je uništila ljudska ruka.
Ratnici od terakote nagorjeli su u požaru.
Tko je podmetnuo taj požar?
To je sad pitanje.
Ovo nije samo drevno svjetsko čudo.
U neku ruku, to je ujedno i golemo mjesto zločina.
Do otkrića grobnice i ratnika,
gotovo sve što se znalo o dinastiji Qin
preuzeto je iz jednog povijesnog zapisa.
Štovanog teksta starog 2000 godina poznatog kao Shiji.
Shiji je prva velika povijest Kine.
Glavni autor je Sima Qian.
POVJESNIČAR DINASTIJE QIN
Sadrži detaljan prikaz života i smrti prvoga cara.
Tijekom 26 godina vladavine
prvi car ujedinio je sve pod nebom.
Shiji kazuje priču o prvome caru, ratniku Qina.
Car je osvojio šest kraljevstava
i prvi put u povijesti Kinu ujedinio pod svojom potpunom kontrolom.
On je Kini podario njezino ime.
KINA
Ali zapis kaže
da je moćna dinastija, predodređena za 10 000 naraštaja,
trajala samo 15 godina prije nego što je propala.
Kod Shijija je posebno to kako je napisan.
Kombinira povijest i epsku dramu.
Ponegdje smo malo više skeptični je li se to dogodilo ili ne.
Nemamo drugih nalaza koji bi potkrijepili neke tvrdnje.
No veliko pitanje glasi: Koliko je toga istina?
Zato je iskapanje tako uzbudljivo.
Prvi put u 2000 godina
možemo odgonetnuti je li to što je Sima Qian napisao točno.
VODITELJ ISKAPANJA, ISTOČNI ULAZ
Izmjerimo dužnu i širinu.
Na istočnoj strani lokaliteta
arheolozi su otkrili temelje golemih vrata
za koja vjeruju da su nekoć bila glavni ulaz u mauzolej.
- Dužina? - Stotinu.
Širina je 95.
- Devedeset pet? - Da.
A rupa?
Rupa je 10,6.
Ovo su najšira glavna vrata ikad pronađena u Kini.
Nakon što se proglasio carem, lokacija se stalno proširivala.
Bio je to nacionalni projekt. Cijelo carstvo usredotočilo se na jedno.
RADNIČKO SELO JEDNU GODINU PRIJE CAREVE SMRTI
Radovi na grobnici prvoga cara počeli su kad je imao samo 13 godina.
Budite oprezni.
Oprezno.
Podigni.
Kad je osvojio cijelu Kinu,
raspolagao je golemim potrebnim resursima
za izgradnju najvećeg kompleksa grobnice na Zemlji.
Janice u trezoru proučava dokaze
o brutalnosti koju su trpjeli oni koji su morali graditi grobnicu.
Prema materijalnim ostacima
možemo reći koliko je to vrijeme bilo teško
za ljude koji su ovdje radili na izgradnji kompleksa mauzoleja.
Vidite da je ovo relativno veliko.
Ne kao za noge. Dakle, to je bilo nekomu oko vrata.
Kad je prvi car ujedinio carstvo,
više od 700 000 robijaša poslano je da izgradi mauzolej na planini Li.
Prvi car silom je mobilizirao ljude.
Drži korak!
Osuđivao je što je više ljudi mogao.
Brže!
Drži korak!
I pretvorio ih u dio radne snage koja bi radila na njegovim projektima.
Pravni zakon Qina vrlo je detaljan i vrlo oštar.
Kad god biste bili povezani s kriminalcem, i vas bi osudili.
Ako ste bili takav nesretnik da vam se to dogodi,
čekalo vas je nešto krajnje surovo.
Nalazimo puno ovih željeznih okova unutar kompleksa mauzoleja.
U Shijiju, Sima Qian spominje veliki broj robijaša koji dolazi ovamo,
a i ljude s nekim drugim statusom, zanatlije.
No kod ovog konkretno vidimo da su to nosili brojni robijaši,
i mnogi su ljudi patili.
Što gledaš? Pokret!
Dobro si to svezao?
Radionice u obližnjim gradovima
pretvorene su u tekuću vrpcu za masovnu proizvodnju terakote.
U tome su sudjelovali obrtnici dovedeni iz cijeloga carstva.
Obrve mogu biti malo više. Oko je ključni dio.
Ovo je prvi put da su obrtnici iz svih sedam kineskih država
došli zajedno raditi na jednom projektu.
A rezultat je bilo stvaranje nečega što nitko dotad nije vidio.
Obrati pozornost na područje iznad usta.
To da je civilizacija proizvela nešto tako detaljno
i takvih razmjera prije više od 2200 godina,
dokaz je izvanredne razine sofisticiranosti.
Na restauraciji radim 25 godina.
Rijetkost je vidjeti ratnika koji je još potpuno obojen.
Ovo je glava ratnika koju smo nedavno iskopali.
Pripada visokom vojnom časniku.
Kad su ratnici izrađeni, svi su bili obojeni.
No zbog toga što su zakopani više od 2000 godina,
te zbog pomicanja tla,
boje na njihovoj površini obično otpadnu kad ih iskapaju.
No ovaj je komad bio zakopan na samome dnu,
pa se očuvao.
Kad pogledam njihove oči i njihove izraze lica,
kao da su živi.
Oni su inkarnacija naroda Qina, kao i oličenje vojske Qina.
Ova realistična lica
temeljena su na stvarnim ljudima
iz cijele tadašnje Kine.
Ta ideja vjerojatno je potekla od samoga cara.
Jer to je vrlo moćan i vjeran prikaz
tog pothvata koji je ostvario.
Fantastičan simbol ujedinjenja različitih etničkih skupina.
Tog prvog ujedinjenog carstva.
Da nismo imali prvog cara,
moguće je da bi Kina i dalje bila podijeljena
na različite države. Poput današnje podijeljene Europe.
Ako pogledamo ratnike,
mislim da su jako važni u kontekstu svjetske povijesti, globalne povijesti,
jer vidite kako je Kina postala drukčija, ako ne i jedinstvena.
Car nije štedio i ni pred čim nije prezao
u pripremi za zagrobni život.
No nije se pobrinuo za to tko će ga zamijeniti na Zemlji.
Odbijao je objaviti prijestolonasljednika.
Ta opasnost od prevelike moći u rukama jednog čovjeka
sve što je izgradio, cijeli svijet Qina, okrenut će naglavce.
Shiji nam kaže
da se prvi car razbolio dok je obilazio istočne dijelove carstva.
U sedmom mjesecu prvi je car stigao u Shaqiu.
Nitko se nije usudio spomenuti pitanje smrti.
Priča zabilježena u Shijiju kaže
da su s carem na njegovu kobnom zadnjem putovanju
bila tri lika
koja će odigrati ključnu ulogu u budućnosti dinastije Qin.
Li Si bio je careva desna ruka. Bio je glavni ministar.
GLAVNI MINISTAR QINA
Ništa se u carstvu nije dogodilo, a da on nije znao.
Brzo.
Zhao Gao bio je iz osramoćene obitelji.
Napredovao je i postao carev najpouzdaniji sluga.
GLAVNI EUNUH
Ti!
Nađi Si Lija!
Ti!
Nađi Hu Haija!
Najvažnije, Zhao Gao bio je čuvar carskog pečata,
koji je caru trebao za izdavanje svih naredbi.
I naposljetku, tu je bio najmlađi od carevih sinova, princ Hu Hai.
Budući da je bio najmlađi,
Hu Hai vjerojatno nije bio visoko u liniji nasljeđivanja.
No bio je jedini sin koji je putovao s carem.
CAREV NAJMLAĐI SIN
Učitelju.
Car je mrtav.
Ostavio je samo ovo pismo za najstarijeg sina,
kojim ga imenuje za nasljednika.
Ako ovo pismo bude dostavljeno,
ustoličit će ga za cara.
A vi ćete ostati bez ičega.
Što treba učiniti s njim?
Trebalo bi biti očito!
Ako je naš otac ostavio naredbe, što mi vjerni podanici možemo učiniti?
Naložite glavnom ministru da uništi ovo pismo
i podupre vas u onome što vam pripada.
Neću to slušati.
U ovom trenutku, o tome tko će preuzeti kontrolu nad carstvom
odlučujete vi, ja i glavni ministar.
Kako da se s ministrom posavjetujem o takvom nečemu?
Dopustite da se ja posavjetujem s njim.
Nakon što je uvjerio princa,
Zhao Gao uspješno je nagovorio glavnog ministra da se pridruži uroti.
Zajedno su uništili carevo pismo
u kojemu je Hu Haijev najstariji brat imenovan nasljednikom,
te ga zamijenili lažnim pismom
koje je zakonitom nasljedniku poručilo da je razljutio oca
i da se iskupiti može samo trenutačnim samoubojstvom.
Učinjeno je.
Možemo se samo pomiriti sa sudbinom.
Dođite.
Da bi njihova zavjera uspjela,
urotnici su morali tajiti carevu smrt
dok su čekali da njihovo pismo odradi svoje.
Stani.
Hajde! Brzo!
Mrtvo tijelo najmoćnijeg čovjeka na planetu
smjestili su u njegovu putnu kočiju.
Njegovo truplo vozit će uokolo po sparnoj kineskoj ljetnoj vrućini
sve dok urotnici ne prevare zakonitog nasljednika.
Hajde!
Kako je vrijeme prolazilo, tijelo mrtvoga cara postalo je problem.
Urotnici su posegnuli za očajničkim mjerama.
Careva je kočija počela zaudarati po tom vrućem vremenu.
Kako bi prikrili miris, urotnici su ga okružili kolima s ribom.
Unatoč izgledima, pismo je postiglo željeno.
Zakoniti nasljednik oduzeo si je život,
a urotnici su se mogli vratiti u prijestolnicu
da objave carevu smrt.
Nosili su još jedno krivotvoreno pismo koje imenuje Hu Haija nasljednikom.
Hu Hai je postavljen za drugoga cara.
No urotnici su strahovali da se carstvo neće tek tako pokoriti.
Iz zapisa znamo da kad je careva smrt napokon objavljena,
svi su bili zajedno na istom događaju.
U devetom mjesecu prvi je car pokopan na planini Li.
Svi s područja između četiri mora došli su se pokloniti.
Carev pogreb trebao je biti krunski trenutak
za golemi kompleks grobnice koji je cijeli život gradio.
No zavjera će taj događaj prikazati u drukčijem svjetlu.
U središtu pozornosti bio je drugi car, Hu Hai,
braneći svoje pravo na prijestolje...
uz potporu dvojice urotnika koji su ga onamo postavili.
Hu Haijeva starija braća sigurno su znala da je linija nasljedstva namještena.
Njegovo iznenadno promaknuće nije bila samo osobna uvreda.
Sad su bili potencijalne prijetnje prijestolju.
Prijetnje koje nisu smjele živjeti.
Dokazi o užasu koji je uslijedio nakon pogreba
otkriveni su na toj lokaciji.
U sjeveroistočnom kutu središta mauzoleja
ima stotinjak malih grobnica.
Iskopali smo ih deset.
Jedna je grobnica uništena.
Ali u ostalih devet našli smo ljudske kosti.
Kosti su bile tako izmiješane
da nismo mogli razaznati jedno tijelo od drugog.
Činilo se da su raskomadani.
Našli smo i bisere u zemlji.
Bilo je to vrlo neočekivano otkriće.
Neki su biseri imali tragove pozlate.
Bio je to luksuzni modni dodatak, izvan dosega običnih ljudi.
Na temelju tog otkrića,
mislimo da su to možda konkubine prvoga cara.
Prve koje će iskusiti gnjev novoga režima
bile su nesretne mlade žene carskoga harema.
Iz povijesnih zapisa nije najjasnije zašto su one postale metom.
No u kontekstu zavjere,
možemo naći moguće logično objašnjenje za to.
Neke od konkubina
možda su putovale s prvim carem kad je umro...
i možda su vidjele čudne događaje koji su okruživali carevu smrt.
Možda je Hu Hai mislio da su te konkubine previše znale.
Ovdje ima puno kostiju udova.
FORENZIČKA ANTROPOLOGINJA
Te su žene uglavnom vitke.
Osim toga, nisu bile visoke.
Birali su žene visoke između 150 i 160 cm.
I težina im je kontrolirana unutar određenog raspona.
U Shijiju piše da je naređeno da te žene moraju umrijeti.
No ne spominje se kako su umrle.
Tijekom pokopa prvoga cara, drugi je car izdao naredbu.
Kad je riječ o ženama iz harema bivšega vladara,
bilo bi neprikladno da one koje nemaju sinove budu poslane drugamo.
Tako je svima bilo naređeno da prate mrtvoga cara,
što je rezultiralo smrću mnogih žena.
Misliš li da je ova rupa od udarca sjekire? Ili nečeg drugog?
Ne izgleda tako. Nije čisto.
Možda su ubijene, a zatim raskomadane.
Ili su možda nasmrt komadane.
Da su rabili oružje od bronce ili željeza, ostavilo bi savršen rez.
Ova je ozljeda sigurno nastala nakon smrti.
Nije imala veze s time kako je umrla.
Ako su ih raskomadali nakon smrti,
učinili bi to na zglobovima, gdje je lakše presjeći.
Pogotovo ako netko tako zarađuje za život.
- Čini se da su raskomadane. - Da, tako je.
Ali bile su u jednom komadu kad su umrle.
Još ne znamo kako su konkubine umrle,
ali te žene nisu umrle prirodnom smrću.
Kako god da su ubijene, bilo je to jako okrutno.
Brutalnost prema konkubinama bio je tek početak.
Jezive dokaze o sljedećem potezu urotnika
u dalekom kutku nalazišta otkrio je Yuan Zhongyi.
Tijekom našeg istraživanja,
našli smo puno grobnih jama.
Čini se da su ljudi u njima ubijeni
i osakaćeni
u mladoj dobi.
U selu Shangjiao
našli smo 17 malih grobova.
Iskopali smo ih osam.
Mislim da je najmlađi imao samo 18 godina,
a najstariji 30 godina.
Tko ih je ubio?
Ne znamo.
Tijela su identificirana prema osobnom pečatu nađenim u grobu.
Prema tradiciji, pečati su pokapani s posmrtnim ostacima uglednika.
Mislimo da su to grobovi sinova i kćeri prvoga cara.
PALAČA PRINCA JIANGLUA
Netom nakon pogreba,
urotnici su se okrenuli svakom potencijalnom suparniku Hu Haija.
Prinče Jianglu, uhićujem vas i vašu braću.
Pod kojom optužbom?
Izdaja prijestolja?
Ovo je skandalozno!
Zahtijevam da vidim brata.
Naredbe Njegova Veličanstva vrlo su jasne.
„Nema repova.”
Pravi teror tek je počeo.
Zakon je pooštren, a kazne su bile nesmiljene.
Na tržnici su se gomilala trupla.
Moram do Njegova Veličanstva.
PALAČA PRINCA GAOA
Vaša Visosti.
Kakve vijesti nosiš?
Likvidirali su sve ministre vašeg oca.
Brzi su.
Najgore tek slijedi.
Jučer, na tržnici u Xianyangu,
pogubljena su dvanaestorica vaše braće.
A vaše sestre...
raskomadane su.
Morate pobjeći, Vaša Visosti. Povedite obitelj i otiđite.
Vaša Visosti.
Problem princa Gaoa i cijele carske obitelj bio je
da nisu imali kamo pobjeći.
Nisam počinio nikakav zločin.
Oni koji su bili pošteđeni javnog smaknuća imali su samo jedan izlaz.
Nisam počinio zločin!
Do kraja prve godine Hu Haijeve vladavine,
zapisi kažu da je većina njegove braće i sestara bila mrtva.
Jedno od najznačajnijih otkrića s nalazišta
možda je ključno za dokazivanje kako to nije samo legenda, nego činjenica.
Zapadno od nalazišta, blizu humka s carevom grobnicom,
u tijeku je veliko iskapanje.
Otkriven je niz golemih grobnica.
Njih još nikad nisu pokušali otvoriti.
Inače bi to bilo zabranjeno.
Ali opasnost od štete zbog kišnice dovela je do iznimne odluke.
Iskopat će jednu od grobnica.
Prilika za iskapanje ove grobnice nema presedana.
To je jedina prilika.
VODITELJ ISKAPANJA
Svaki put kad se spuštam, osupnut sam.
Grobnica je tako precizno izgrađena.
Tako duboka, takvih velikih razmjera!
Većina drevnih grobnica je opljačkana,
pa od komore s lijesom nismo mnogo očekivali.
No ispostavilo se da ova nije opljačkana.
Bili smo zapanjeni!
Lijes je jako propao, ali vlasnik grobnice još je u njemu.
Nađeno je puno oružja, uključujući oklope, samostrele i mačeve.
Ova je grobnica jako uzbudljiva
jer je u njoj pravi ratnik dinastije Qin.
Već smo našli tisuće ratnika od terakote,
ali nismo imali priliku iskopati pravog ratnika Qina.
A ovo je prilično blizu humku s grobnicom prvoga cara.
Pa, tko je on bio?
Tko god ta osoba bila,
očito je bio vrlo važan i vrlo blizak caru.
Ako otkrijemo njegov identitet,
to bi moglo biti ključno da shvatimo što se dogodilo nakon careve smrti.
Janice su doveli
da prouči posebne artefakte nađene s lijesom
da vidi mogu li pomoći otkriti više o identitetu vlasnika grobnice.
Ovo je disk od žada. Krug i okvir.
Postoji i fini uzorak.
- Vanjski prsten. - Da. U središnjem dijelu.
Općenito gledano, to je geometrijski uzorak.
Taj komad od žada bio je ukras na koricama.
Pogrebni predmeti iz Grobnice jedan uistinu su fascinantni.
Neke od njih nikad prije nismo vidjeli.
Na primjer, zlatnu devu i rasplesanu figuru.
Prema ovome možemo procijeniti
da je vlasnik grobnice možda imao carski status.
Doista je lijepo ukrašena.
Ovo su prilično egzotični predmeti
koji su prvi put nađeni u kompleksu mauzoleja.
Pitanje je možemo li ih datirati.
Izvadi ga i pogledaj.
Ovo je iz kasnog Doba zaraćenih država.
Da.
Možda čak iz kasne dinastije Han.
Sigurno je izliven ranije.
Sve ove otkrivene novčiće zovemo Ban Liang.
Novčići ove veličine i ovih značajki
svakako su novčići iz kasnije dinastije Qin.
Novčići su jasan dokaz
da je vlasnik grobnice bio među najbogatijima u društvu Qina,
a pokop datiraju na kraj dinastije Qin.
Koliko je komada iskopano?
- Oko 5000 do 6000. - Pet do šest tisuća?
Neobično je naći 6000 novčića u ovoj grobnici.
To je pravo bogatstvo.
Pogledajmo ovaj samostrel.
Manji je od onih iz jame s ratnicima od terakote.
I ima kućište.
Samostreli s kućištem bili su vrlo rijetki u to vrijeme.
Ovaj tip okidača samostrela tipičan je za kasnu dinastiju Qin.
A to znatno sužava vremenski okvir za ovu grobnicu.
Od trenutka nakon što je car umro
do prije pada dinastije Qin.
To su tri, četiri godine.
Pa tko bi to mogao biti pokopan s prvim carem Qina
u tom razdoblju?
I zašto?
Sužavanje datuma smanjuje popis kandidata koji bi mogli biti u grobnici.
Ako je tajanstveni ratnik pokopan
između careve smrti i pada Qina,
onda postoji samo uži popis mogućih kandidata.
Nakon što je prvi car umro, njegovi su sinovi skončali.
I dalje sam skloniji vjerovati da ova grobnica pripada
visokorangiranom plemiću ili vojnom zapovjedniku.
Ako arheolozi nađu osobni pečat u lijesu,
mogu nesumnjivo dokazati identitet vlasnika grobnice.
Ali stanje lijesa znači da bi ovo moglo potrajati godinama.
Prvobitno smo htjeli lijes istražiti na samom nalazištu.
Pazi na to drvo.
Ali postoji velika temperaturna razlika između zime i ljeta.
Zbog komadića zlata, žada i plemenitih metala
izloženih vremenskim nepogodama,
moraju brzo djelovati.
Ako ga očistimo na licu mjesta,
drastična promjena temperature i vlažnosti
može imati velik utjecaj na iskopane relikvije i ostatke.
Želimo ga prvo spakirati i odnijeti ga na neko zatvoreno mjesto za istraživanje.
Pogledaj te predmete na stupu.
Trebamo ih nekako zaštititi.
Plan uključuje pakiranje lijesa
zajedno s tonama zemlje koje ga okružuju
i otpremanje u labos u jednom komadu.
Zbog ekstremne težine izvlačenje lijesa vrlo je riskantno.
Ovakvo što nikad prije nije pokušano.
Čelične ploče možete ubaciti jednu po jednu.
Možemo to obaviti odavde ili s druge strane.
Da, obje strane prolaze.
Moramo postaviti tračnice duž prolaza.
Onda upotrijebiti dizalicu nosivosti od 50 do 100 tona da ga dignemo.
Problem je što je ovdje neravno, pa će ga biti teško utovariti.
Ovo je velik arheološki izazov.
Sigurno ćemo riješiti probleme.
Blizu humka s carevom grobnicom, Fu Jianova istraga sve je bliže otkriću
što se dogodilo građevinama koje su nekoć stajale ovdje.
Mislimo da je ovdje bio toranj. Zanima me kako je uništen.
Do toga mi je najviše stalo.
Ako se šteta nanesena ratnicima nastavlja i ovdje,
to bi značilo da ovo nije bila samo pljačka.
Upućivalo bi na posve drukčije objašnjenje.
Našli smo razbijene pločice.
Na jednoj su simboli.
Čini se da je ovo „Shui”.
„Zuo Shui”.
Zuo Shui bio je proizvođač u doba dinastije Qin.
To bi mogao biti dio tornja.
U Jami 1 i 2 s ratnicima postoje jasni dokazi ljudske štete.
Ali istodobno nema izravnih dokaza da bi se to potvrdilo.
Požare u jamama s ratnicima možda su uzrokovali drevni pljačkaši.
Ali ako su požari gorjeli ovdje u isto vrijeme tako blizu grobnice,
to je dokaz plana za namjerno uništenje.
Kad je prvi car umro,
robijaši su još radili, podizali su golemi humak iznad grobnice.
Ali gotovo točno godinu dana nakon smrti prvoga cara,
izbio je velik ustanak u istočnom dijelu carstva,
koji će imati velik učinak na izgradnju mauzoleja.
Dok se netko usudio reći caru da postoji problem,
situacija je već izmaknula kontroli.
Ustani.
Pobunjenička vojska od 300 000 vojnika, krenula je prema prijestolnici.
Onda pozovite snage iz obližnjih pokrajina i pobijte ih.
Vaše Veličanstvo, odmetnici su već blizu i puno ih je.
Nema vremena da pozovemo snage iz obližnjih pokrajina.
Želiš li reći da ih ne možemo zaustaviti?
Ostao si bez jezika?
Vaše Veličanstvo, tu su robijaši s planine Li.
Mogu li ponizno predložiti da budu u službi Vašeg Veličanstva
i da ih iskoristite za napad?
Učinite to i požurite se.
I ne ometajte me dok to ne završi.
Po nalogu Njegova Veličanstva,
svi muškarci stariji od 15 godina moraju se boriti.
Zašto bismo se borili? Što se ovaj rat nas tiče?
- Tišina! - Smirite se!
Svaki robijaš koji se bude borio dobiti će oprost.
Hu Haijeve snage neobučenih robijaša
bile su daleko od strašne, disciplinirane vojske
kojom je njegov otac osvojio Kinu.
Provjerimo je li što urezano.
Janice pregledava oružje
nađeno u jamama uz ratnike od terakote.
Kad vidimo bilo koji predmet iz kompleksa mauzoleja,
u pozadini se skriva važna priča.
Evo, vidi se ovdje.
Jasno je urezano.
Ratnici od terakote bili su opremljeni velikom količinom brončanog oružja.
Koplja ili helebarde za pješaštvo.
Samostreli za strijelce.
Vidimo po raznom oružju,
i po načinu na koji se kombiniraju,
da se koriste fleksibilnom borbenom taktikom.
Imate sve te strijelce ili samostrijelce
ispred vojne formacije.
Odapinju strijele prema neprijatelju prije nego što se jako približi.
A onda se samostrijelci prebace straga.
Pješaštvo bi se upustilo u blisku borbu s neprijateljem.
To je specijalna taktika u dinastiji Qin.
- Pripremite napad. - Pripremite napad!
- Gasite vatru! Postrojite se! - Gasite vatru!
Pokret!
Pošaljite konje da ih rastjeraju.
Pokosit ćemo ih dok bježe.
Juriš!
Vojska robijaša naoružana alatom za kopanje
bila bi žrtvena janjad.
Čekaj!
Ali borba za dinastiju Qin
dala im je pristup nekom od najboljih oružja u drevnome svijetu.
I zapovjednike koji su znali samo za pobjedu.
Držite položaje!
Sad! Napad!
Oružje i taktike Qina bili su presudni.
Unatoč izgledima, vojska robijaša je pobijedila.
Pobunjenici su zaustavljeni.
A njihovi vođe polovljeni.
No plima pobune je počela.
I radovi na grobnici su prekinuti.
Nakon što su robijaši otišli,
više se ne spominje kompleks careve grobnice
u tom povijesnom zapisu.
Nitko ne zna što se dogodilo s njome.
Golemi humak izgrađen da štiti carevu grobnicu
čini se da se pobrinuo za to.
Nema dokaza da je itko provalio u nju.
Ali što se tiče ostatka careva mauzoleja,
to je bila druga priča.
Izdajničke tragove namjernog uništenja
pregledavaju u odjelu za restauraciju.
Još jedno remek-djelo Qina,
kip akrobata natprirodne veličine ponovno se sastavlja.
Očiti su tragovi nasilja.
VIŠI RESTAURATOR
Ovo je vrlo zanimljivo.
Tragovi pokazuju da je rezan i smrskan.
Kad smo iskapali ovu jamu, cijelo je nalazište bilo jako oštećeno.
Pregled Akrobatove jame, gdje je kip bio zakopan,
otkrio je mali komad crvene zemlje.
Vatra koja ih je uništila
bila je toliko intenzivna da je brončani kotao na dnu te jame
rastopila u ravnu ploču.
Tijekom našeg arheološkog rada mnoge su jame otkrivene
zbog važnoga traga... te crvene, spaljene zemlje.
Među njima su Jama brončanih ptica
i Akrobatova jama.
Ako povežemo sve te požare
i sagledamo ih kao cjelinu,
to nije moglo učiniti nekoliko desetaka ljudi.
Trebalo bi stotine ili čak tisuće ljudi da nanesu ovoliku štetu.
Tko je to učinio?
U grobnici ratnika,
planovi Jiang Wenxiaoa za izvlačenje lijesa
dobili su zeleno svjetlo.
Ovdje, profesorice Chen.
No s obzirom na riskantno premještanje,
tim želi najprije uzeti uzorke dijela izloženih kostiju.
- Nije lako hodati u ovom odijelu. - Budite oprezni.
I uzorci mogu pomoći utvrditi ratnikovu dob.
Ovdje je. Pogledajte. Uzmimo ovo kao uzorak.
To je dio lubanje.
Lubanja nije bila čitava.
Sačuvan je samo manji dio.
Pronašli smo i kosti udova u lošem stanju.
Ovo je vrh bedrene kosti.
Ovo je zdjelična kost.
Eno goljenice. Glava je ovdje, tijelo u onom smjeru.
- Glava je na jugu. - Tako je.
Noge su okrenute prema sjeveru.
Pogledajte vrh bedrene kosti.
Kost je bila podeblja.
Veća je vjerojatnost da je to muškarac.
Uzmimo uzorak ovoga.
Uzeli smo dio bedrene kosti.
Želimo saznati je li vlasnik grobnice bio član obitelji prvoga cara
ili visoki državnik koji nije bio u krvnom srodstvu.
Ako je tajanstveni ratnik bio visoki vladin dužnosnik,
onda moramo razmotriti mogućnost da je on jedan od urotnika.
Nakon dvije godine krvoprolića, Hu Haijevo se carstvo raspadalo.
Dok se to događalo, urotnici su se okrenuli jedni protiv drugih.
Glavni ministar prvi je umro.
Car ga je osudio na smrt nakon što ga je Zhao Gao nasamario.
Za Li Sija je pripremljeno pet kazni.
Osuđen je na to da ga prepolove u struku.
Kad se riješio glavnog ministra,
Zhao Gao namjerio se na samoga cara.
Vaše Veličanstvo, došao sam vas izvijestiti
da je vaše vrijeme na prijestolju isteklo.
Ako više neću biti car,
reci Zhao Gaou
da želim biti kralj jedne pokrajine, i neću mu stajati na putu.
Zhao Gao će uskoro ustoličiti novoga cara.
Kraljevi nam ne trebaju.
Onda markiz!
Vrijeme za sanjarenje odavno je prošlo.
Onda ništa ne tražim. Živjet ću mirno kao pučanin.
Imam naređenja.
A Vaše Veličanstvo vrlo dobro zna da ne smije ostati repova.
Ako je zapis točan,
možemo biti sigurni da car Hu Hai nije stanar tajanstvene grobnice.
Pokopan je bez obreda u grob čovjeka iz puka.
No sve Zhao Gaove spletke ubrzo će mu se obiti o glavu.
Izabranu Hu Haijevu zamjenu namjeravao je lako kontrolirati.
No novi je car imao svoje zamisli.
Postavio sam te na prijestolje. Kako se usuđuješ ostaviti me da čekam?
Tko si ti da se oglušuješ na moje naredbe?
Tko?
Zhao Gao!
Pa prvo što je učinio...
Tko si ti?
Ubio je Zhao Gaoa.
Nema zapisa o tome gdje je pokopan.
Naša je preliminarna procjena da bi to trebao biti muškarac.
No htjeli bismo obaviti DNK testiranje da saznamo više o njemu.
Moramo uzeti vrlo male dijelove kostiju...
i poslati ih na testiranje.
Našli smo i zub.
Vlasnikov prednji kutnjak.
Možete vidjeti razvoj zuba. Nema oštećenja cakline.
To pokazuje da je ta osoba tijekom života dobivala dovoljno hrane.
Nema izloženosti zubne kosti, pa bi to trebala biti mlada osoba.
Dob ove osobe je između 18 i 22 godine.
Dakle, to je bio mladić.
Dokaz da je ratnik umro mlad isključuje urotnike.
Bili su prestari.
Otkriće dobi povećava vjerojatnost da je to možda bio princ.
A detalj u Shijiju o jednom određenom princu
baca novo svjetlo na sve što je nađeno u ratnikovoj grobnici.
U početnim danima urote
kad je Hu Hai ubijao svoju braću i sestre,
jedan od njih, princ Gao, donio je hrabru odluku.
Morate pobjeći, Vaša Visosti. Povedite obitelj i otiđite.
Princ Gao htio je pobjeći.
Ali strahujući da će njegovu obitelji uhititi i pobiti,
umjesto toga je dostavio pismo za drugog cara.
Trebao sam slijediti bivšeg cara u smrt. No zakazao sam i nisam to učinio.
Kao sin, nisam bio odan.
Kao podanik, nisam bio odan.
A onaj koji nije odan ne dobiva slavu na ovome svijetu.
Dopustite mi da slijedim bivšeg cara u smrt.
Moja je jedina molba da me pokopaju u mauzoleju u podnožju planine Li.
Mogu se samo nadati da će se car sažaliti i ispuniti mi molbu.
Prenijet ću vašu molbu caru
i potaknuti ga da se ovome čim prije posveti.
Princ Gao ponudio je da se ubije
kako bi svoju obitelj spasio od sudbine koja je snašla njegovu braću i sestre.
Mislim da je princ Gao postupio junački i hrabro.
Vjerojatno je zato ta priča privukla posebnu pozornost Sime Qiana
i završila u Shijiju.
Sima Qian nam govori i to
da je Hu Hai bio oduševljen čitajući pismo princa Gaoa.
Ne samo da je pristao na zahtjev princa Gaoa
nego ga je i nagradio sa 100 000 brončanih novčića za pogreb.
Ako Shiji ima pravo,
možemo pretpostaviti da je princ Gao pokopan negdje na području mauzoleja.
No zasad, njegova grobnica nije identificirana.
Kad bismo dokazali da je tajanstveni ratnik princ Gao,
bilo bi to nevjerojatno otkriće.
Budući da je vlasnik grobnice bio mlad,
svakako je moguće da je to princ Gao.
No to ne možemo sa sigurnošću reći na temelju ovoga.
Moramo ga sigurno prebaciti u laboratorij da dovršimo svoj posao.
Sigurno je. Hajde. Hajde, sigurno je. Hajde.
Moramo to odraditi u roku od jednog sata.
Vuci.
Prestani vući. Stani!
Kotači su zapeli.
Tračnica je savijena, no sve će biti u redu.
Hajde.
Pada li vani kiša?
Pada!
Pokrij ga plastikom!
Prestani vući. Stani!
Kako se osjećam? Doista sam presretan.
Završili smo tako velik projekt.
Nadamo se da ćemo naći pečat ili slične artefakte
koji će uvjerljivo dokazati identitet vlasnika grobnice.
Uzdamo se u to.
Gotovo je.
Sve te priče kruže više od 2000 godina.
Sad kad imamo ta otkrića,
dokazat će da su sve te ličnosti bile stvarne.
Da su Zhao Gao, Hu Hai i slični
bili stvarni ljudi, a ne likovi u legendi ili tek neka priča.
Sve te ličnosti postojale su u povijesti.
Sada, 50 godina nakon otkrića prvog ratnika od terakote,
uvjerljivi dokazi sustavnog uništavanja
nađeni su po cijelome lokalitetu.
Vidite crvenu zemlju?
Mislim da je građevinu uništio požar ubrzo nakon što je izgrađena.
Diljem mauzoleja Qina ima tragova paljevine.
Nismo sigurni kad su ti tragovi ostavljeni.
No možemo potvrditi da je šteta u jamama s ratnicima nastala rano,
prije nego što je drvo istrunulo.
To je drveni ugljen.
Kad smo iskapali istočni ulaz, situacija je bila ista.
Spaljeno je.
Da, točno.
I na ovim smo građevinama našli iste tragove paljevine.
Čini se da je sve to uništeno u isto vrijeme potkraj dinastije Qin.
Kad je Qin pao,
to se dogodilo silovito
od ruku odmetnutog generala
koji je poveo svoju vojsku u prijestolnicu i odrubio glavu Hu Haijevu nasljedniku.
Pobunjeničke su vojske uništile prijestolnicu,
a požari su gorjeli tri mjeseca.
Nema pisanog dokaza
da je pobunjenička vojska uništila mauzolej prvoga cara.
No budući da je blizu prijestolnice, bio bi glavna meta.
Prema mom mišljenju, krađa, uništenje i spaljivanje mauzoleja
trebaju se pripisati pobunjeničkoj vojsci.
Imali su ljudstvo i snagu, a imali su i priliku i vremena.
Neki od vojnika vjerojatno su bili robijaši koji su radili na izgradnji.
Sjetili bi se gdje je što bilo zakopano.
Hej, dolje su!
Bila je to osveta.
Kad je na ovome svijetu sve došlo na svoje,
dinastija Qin je pala jer su vladali bez ljudskosti i pravednosti.
Mislim da je Qinov okrutan način mobilizacije i kažnjavanje stanovništva
doveo do uništenja mauzoleja.
No visoka razina umjetničke kreativnosti nije se razvila iz te okrutnosti.
Razvila se sjedinjavanjem različitih kulturnih elemenata
iz raznih dijelova onoga što danas nazivamo Kinom.
Vizija prvoga cara o ujedinjenoj Kini je opstala.
Preživjela je pad dinastije Qin.
A živa je još i danas.
Mislim da su ratnici naposljetku uništeni
zbog teških uvjeta u kojima su stvoreni.
No pokazuju nam i za što su ljudska bića bila sposobna prije 2200 godina.
Za mene, čak i nakon toliko vremena,
ratnici su podsjetnik veličanstvenosti ljudskog duha.
I još imaju moć da nas ostave bez daha.
Ovo je njegovo postolje.
Cijeli moj život posvećen je arheologiji.
Prošlo je 48 ili 49 godina.
Predstavljanje ratnika svijetu
bio je zadatak koji je nas dopao.
Nama je to bila čast.
Ratnici su moji najdraži prijatelji.
Kad se sviđaju ljudima diljem svijeta,
to me usrećuje.
Katkad je bilo teško,
ali u najvećoj nevolji nalazimo najveću radost.
Baš kao što je najljepše ono cvijeće koje zalijeva znoj,
ratnici od terakote
podarili su nam najveću radost.
DO DANAS JE PONOVNO SASTAVLJENO SAMO 1200 OD 8000 RATNIKA
POTRAGA ZA IDENTITETOM TAJANSTVENOG RATNIKA SE NASTAVLJA
Prijevod titlova: Bernarda Komar